CELEX: C2006/224/102
Language: sl
Date: 2006-09-16 00:00:00
Title: Zadeva T-193/06: Tožba, vložena 12. julija 2006 — Télévision Française 1 proti Komisiji

16.9.2006   
            
            
               SL
            
            
               Uradni list Evropske unije
            
            
               C 224/48
            
         Tožba, vložena 12. julija 2006 — Télévision Française 1 proti Komisiji
   (Zadeva T-193/06)
   (2006/C 224/102)
   Jezik postopka: francoščina
   Stranki
   
      Tožeča stranka: Télévision Française 1 (Boulogne, Francija) (zastopnika: J.-P. Hordies, avocat, in C. Smits, avocat)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev tožbe za dopustno in utemeljeno;
            
         
               —
            
            
               razglasitev ničnosti Odločbe Komisije z dne 22. marca 2006 v zvezi s shemami pomoči za kinematografijo in avdiovizualna sredstva;
            
         
               —
            
            
               naložitev stroškov v skladu s predpisi.
            
         Tožbeni razlogi in bistvene trditve
   Tožeča stranka je 3. oktobra 2001 Komisiji predložila dve prijavi, s katerima je predlagala ugotovitev, da so spremembe shem pomoči na področju podpore kinematografiji in avdiovizualnim sredstvom v Franciji pomenile nezakonite državne pomoči, da so bile odobrene s kršitvijo člena 88(3) ES in so vsekakor državne pomoči, nezdružljive s skupnim trgom.
   Komisija je ob uporabi člena 87(3)(c) in (d) ES z Odločbo C(2006)832 končna z dne 22. marca 2006 (Državne pomoči NN 84/2004 in N 95/2004 — Francija, sheme pomoči za kinematografijo in avdiovizualna sredstva) sheme za podporo filmski in avdiovizualni industriji, ki jo je vzpostavila Francija, razglasila za združljive s skupnim trgom. Gre za s to tožbo izpodbijano odločbo.
   V utemeljitev svojih zahtev tožeča stranka navaja tri tožbene razloge.
   S prvim tožbenim razlogom trdi, da naj bi Komisija storila bistveno kršitev postopka s tem, da naj izpodbijane odločbe ne bi zadostno obrazložila v zvezi z naravo davkom podobnim dajatev, naravo obveznosti naložb, ki jih nalaga različnim televizijskim ponudnikom, in združljivostjo drugih državnih podpornih ukrepov, ki jih tožeča stranka izpodbija, s skupnim s trgom.
   Tožeča stranka z drugim tožbenim razlogom zatrjuje, da naj bi Komisija tudi kršiila pooblastila za odločanje po prostem preudarku glede pojma državnih sredstev s tem, ko je menila, da sistem obveznih naročil ne pomeni prenosa državnih sredstev v smislu člena 87(1) ES.
   Tretji tožbeni razlog, ki ga navaja tožeča stranka, se nanaša na domnevno kršitev Komisije člena 87(3)(d) ES s tem, ko naj bi izpodbijana odločba vsebovala kršitev pooblastila za odločanje po prostem preudarku glede pojma pomoči, namenjene za spodbujanje kulture.